भानु अगले महीने तुर्की में होने वाले वर्ल्ड आर्म-रेसलिंग चैंपियनशिप 2018 में भाग लेने के लिए जबरदस्त तैयारी कर रही हैं, जिसके चलते आजकल वह बेहद व्यस्त हैं. भानु ने कहा, "मैं नहीं जानती थी कि मैं ऐसा कर सकूंगी क्योंकि यात्रा के लिए फंड की जरूरत थी. मैंने कुछ दरवाजों पर दस्तक दी और आखिरकार प्रबंध करने में कामयाब रही. कुछ शुभचिंतकों ने मेरी यात्रा को प्रायोजित किया है. कभी-कभी जब मैं प्रायोजक ढूंढ़ती, तो मुझे अहसास होता कि कोई मुझे प्रायोजित करना नहीं चाहता."